Viimaste aastatega Eesti seriaalimaastiku kroonimata kuningaks kerkinud tandem Ergo Kuld ja Martin Algus on mängufilmidebüüdina ette võtnud enesetapjaliku ampsu. Mida muud saaks öelda, kui proovikiviks on ette võetud eesti armastatuima filmisaaga lõpetamine? Eriti olukorras, kus linateost inspireerinud kirjandusteos on õige kesine.
#000004
„Talve“ ongi lihtne armastuslugu, kus Austriast isa kodukülla naasnud Arnold Tali on oma saabumisega nii sündmuste algataja kui ka kulminatsiooni looja, kui otsustab isatalust loobuda armukolmnurga teiste liikmete õnne hüvanguks.
#000008
„Talve“ tegijate tahe on olnud teha rahvafilm, mille vaatamise järel võivad kõik Paunvere saaga enda jaoks lukku keerata.
#000009
Riina Heina Teele pilgus on alles küll juba „Kevades“ poisse hullutanud kelmikust, kuid elusügisesse jõudnud daami traagika väljamängimine lõpuni ei õnnestu. Siinkohal ei aita kaasa ka stsenaarium, kus Teele kohati diametraalsed meelemuutused on üpris karikatuurselt välja joonistatud. Vanemast põlvkonnast sobitubki filmi kõige paremini Kõrvitsa kaupmees Ollep, kellel on tegevusliinis kindel koht ning kes pole filmi kirjutatud vanade teenete eest.
#000013